Matul il-lejl li għadda żewġ ħaddiema f’pizzerija f’San Pawl il-Baħar sfaw vittmi ta’ hold-up li seħħ fuqhom għall-ħabta ta’ 00.15 a.m. Il-hold-up seħħ fi Triq Mosta Road, x’ħin żewġ persuni mgħammda u wieħed minnhom kien armata b’arma li taqta’ u bil-ponta, daħlu fil-pizzerija u talbu l-flus lill-impjegati. Ħadd ma weġġa u l-ħallelin irnexxielhom jaħarbu mill-post b’mhux aktr minn €400 fi flus kontanti. Il-pulizija qed tinvestiga l-każ filwaqt li nfetħet inkjesta maġisterjali.